สเปนโล่งอก ราชินีเลติเซีย ไม่ติดโควิด-19 หลังจับมือ รมว.หญิง ติดเชื้อ 
สเปนคลายวิตก ผลตรวจออกมาพระราชินีเลติเซียทรงไม่ติดโควิด-19 หลังเพิ่งทรงพบปะจับมือ-จุมพิตทักทาย รมว.หญิงติดเชื้อ ขณะที่ยอดผู้เสียชีวิตในสเปน พุ่ง 80% ภายในวันเดียว ติดเชื้อใกล้ทะลุ 3 พันคน เมื่อ 13 มี.ค.63 เว็บไซต์เดลี่เมล รายงาน สมเด็จพระราชินีเลติเซียแห่งสเปน ทรงได้รับการตรวจเชื้อไวรัสโคโรนาสายพันธุ์ใหม่ 2019 หรือโควิด-19 และผลตรวจออกมาพระองค์ไม่ติดเชื้อแต่อย่างใด หลังจากพระองค์เพิ่งทรงพบกับ ไอรีน มอนเตโร รัฐมนตรีหญิงกระทรวงความเสมอภาคของสเปน พระองค์ทรงจับมือและจุมพิตทักทายด้วยเมื่อเย็นวันศุกร์ที่ 6 มี.ค.ที่ผ่านมานั้น ผลตรวจยืนยันติดเชื้อโควิด-19โฆษกประจำสำนักพระราชวังของสเปนคนหนึ่ง เปิดเผยด้วยว่า สมเด็จพระราชาธิบดีเฟลิเปที่ 6 แห่งสเปน รวมทั้งบรรดาพระบรมวงศานุวงศ์องค์อื่นๆ ของสเปนได้ทรงเข้ารับการตรวจโควิด-19 จากกรณี สมเด็จพระราชินีเลติเซียทรงปฏิบัติพระราชกรณียกิจเมื่อเร็วๆ นี้ และเป็นคำแนะนำของรัฐบาล ซึ่งผลตรวจออกมาทุกพระองค์ไม่ติดไวรัสโคโรนาแต่อย่างใดตามรายงานระบุว่า นางไอรีน มอนเตโร รมว.ความเสมอภาคของสเปนได้รับการตรวจวินิจฉัยว่า ติดเชื้อโควิด-19 เมื่อวันที่ 12 มี.ค. ที่ผ่านมา หลังจากก่อนหน้า เธอได้พบกับเจ้าหน้าที่ของสมาคมดูแลหญิงขายบริการทางเพศจากสถานการณ์การระบาดของโควิด-19ในสเปน ที่พบผู้ติดเชื้อเพิ่มจาก 2140 คน เป็น 2968 คน และมีผู้เสียชีวิตก้าวกระโดดเพิ่มขึ้นถึง 80% จาก 48 ราย เป็น 84 รายในวันเดียว ทำให้ทางการสเปนได้สั่งปิดโรงเรียนและมหาวิทยาลัยทุกแห่งในแคว้นคาตาลุญญา และแคว้นกาลิเซียแล้ว ตั้งแต่วันพรุ่งนี้ 14 มี.ค. ส่วนโรงเรียนและมหาวิทยาลัยในพื้นที่อื่นๆ ที่เหลือของสเปนให้ปิดทำการตั้งแต่วันจันทร์ที่ 16 มี.ค.นอกจากนั้น ทางการสเปน ยังสั่ง ปิดเมือง ประกาศใช้มาตรการกักกันประชาชนในเมือง 4 เมือง รอบหมู่บ้าน Igualada ซึ่งอยู่ห่างจากเมืองบาร์เซโลนาไปทางเหนือ 49 กิโลเมตร เนื่องจากหมู่บ้านนี้เป็นพื้นที่ที่มีการระบาดของเชื้อโควิด-19 ที่สำคัญ.
สเปนคลายวิตก ผลตรวจออกมาพระราชินีเลติเซียทรงไม่ติดโควิด-19 หลังเพิ่งทรงพบปะจับมือและจุมพิตทักทาย รมว.หญิงติดเชื้อ ขณะที่ยอดผู้เสียชีวิตในสเปน พุ่ง 80% ภายในวันเดียว ติดเชื้อใกล้ทะลุ 3 พันคน 
โควิด-19,ไวรัสโคโรนา,ไวรัสโคโรน่า,COVID-19,ราชินีสเปน,โควิด สเปน,ข่าวไวรัสโคโรนาล่าสุด